Tabela e përputhshmërisë me EU acquis: 
Direktiva 2002/47/KE e Parlamentit Evropian dhe e Këshillit e 6 qershorit 2002 për marrëveshjet e kolateralit financiar

	Acquis i BE-së: Kapitulli 9
Nr. CELEX: 02002L0047
Nr. natyral: 2002/47/EC

Titulli i plotë:

1. Direktiva 2002/47/KE e Parlamentit Evropian dhe e Këshillit e 6 qershorit 2002 për marrëveshjet e kolateralit financiar, Fletorja Zyrtare OJ L 168 27.6.2002, fq. 43; ndryshuar me:

1. Direktivën 2009/44/KE e Parlamentit Evropian dhe e Këshillit, e datës 6 maj 2009 (FZ L 146, 10.6.2009, fq. 37)
2. Direktivën 2014/59/BE e Parlamentit Evropian dhe e Këshillit, e datës 15 maj 2014 (FZ L 173, 12.6.2014, f.q 190)
3. Rregulloren (BE) 2021/23 e Parlamentit Evropian dhe e Këshillit, e datës 16 dhjetor 2020 (FZ L 22, 22.1.2021, fq. 1)

	Legjislacioni shqiptar 

1.  Projektligji “Për sistemin e pagesave dhe kolateralin financiar”

Shkalla e përgjithshme e përafrimit me legjislacionin kombëtar:

PPl – Përputhje e plotë

	Neni
	Përmbajtja 
	Referenca
	Neni 
	Përmbajtja 
	Përputhshmëria
	Komenet 

	1


1(1)
	Neni 1
Objekti dhe fusha e zbatimit

1. Kjo Direktivë përcakton një regjim të Bashkimit Evropian të zbatueshëm për marrëveshjet e kolateralit financiar që përmbushin kërkesat e përcaktuara në paragrafët 2 dhe 5, si dhe për kolateralin financiar në përputhje me kushtet e përcaktuara në paragrafët 4 dhe 5.
	
	
	
	N/A 
	Kjo dispozitë nuk kërkon transpozim të veçantë në legjislacionin shqiptar, pasi ka karakter përcaktues të objektit dhe fushës së zbatimit të vetë Direktivës dhe nuk vendos të drejta, detyrime apo procedura konkrete për subjektet e së drejtës. Dispozita shërben vetëm për të përcaktuar se në cilat marrëdhënie juridike dhe ndaj cilave instrumente financiare zbatohet Direktiva. Përmbajtja e saj reflektohet në mënyrë të nënkuptuar përmes transpozimit të dispozitave materiale të Direktivës, të cilat përcaktojnë kushtet, efektet juridike dhe regjimin e kolateralit financiar në legjislacionin kombëtar.


	1 (2,a)
	2. Marrësi i kolateralit dhe dhënësi i kolateralit duhet secili t’i përkasë njërës prej kategorive të mëposhtme:

(a) një autoritet publik (me përjashtim të subjekteve të garantuara me fonde publike, përveç rasteve kur ato përfshihen në pikat (b) deri në (e)), duke përfshirë:
(i) organet e sektorit publik të shteteve anëtare të ngarkuara ose që ndërhyjnë në administrimin e borxhit publik; dhe
(ii) organet e sektorit publik të shteteve anëtare të autorizuara për të mbajtur llogari për klientët;
	1
	 30(1,a)
	Neni 30
Fusha e zbatimit

1.Dispozitat e këtij Kreu zbatohen për të gjitha marrëveshjet e kolateralit financiar të lidhura ndërmjet personave juridikë, ku të paktën njëra nga palët, marrësi ose dhënësi i kolateralit, bën pjesë në njërën prej kategorive të mëposhtme:

a) autoritet publik, vendas dhe i huaj, duke përfshirë organet shtetërore të përfshira në administrimin e borxhit publik dhe organet shtetërore të autorizuara për hapjen dhe administrimin e llogarive të klientëve, me përjashtim të ndërmarrjeve të garantuara me fonde publike, përveç rasteve kur këto ndërmarrje bëjnë pjesë në kategoritë e përcaktuara në shkronjat “b” deri në “d”;
	PPL 
	

	1(2,b)
	(b) një bankë qendrore, Banka Qendrore Evropiane, Banka për Rregullimet Ndërkombëtare (Bank for International Settlements – BIS), një bankë shumëpalëshe zhvillimi, siç përcaktohet në Aneksin VI, Pjesa 1, Seksioni 4 i Direktivës 2006/48/KE të Parlamentit Evropian dhe të Këshillit, datë 14 qershor 2006, mbi fillimin dhe ushtrimin e veprimtarisë së institucioneve të kreditit, Fondi Monetar Ndërkombëtar dhe Banka Evropiane e Investimeve;
	1
	30(1,b)
	b)Banka e Shqipërisë, një bankë qendrore e huaj, Banka Qendrore Evropiane, Banka për Rregullime Ndërkombëtare (BIS), si dhe institucionet financiare ndërkombëtare, përfshirë Fondin Monetar Ndërkombëtar, Bankën Evropiane të Investimeve, dhe Bankat Shumëpalëshe të Zhvillimit të parashikuara në legjislacionin për institucionet e kreditit. 
	PPL
	Transpozuar me zgjerim. Neni 30(1)(b) pasqyron subjektet e parashikuara nga Direktiva, por shtrin fushën e zbatimit duke përfshirë shprehimisht edhe “bankat qendrore të huaja”. Ndërsa Direktiva përmend bankat qendrore si kategori të pranueshme pa bërë dallim të veçantë, formulimi i legjislacionit shqiptar sqaron dhe siguron përfshirjen e bankave qendrore të vendeve të treta. Ky zgjerim nuk bie ndesh me Direktivën dhe ofron një fushë zbatimi më të gjerë se minimumi i kërkuar nga acquis.
Ky zgjerim akomodon nevojat operacionale të Bankës së Shqipërisë, e cila, në ushtrimin e funksioneve të saj si bankë qendrore, mund të hyjë në marrëdhënie financiare, operacione kolateralizimi dhe bashkëpunim institucional me banka qendrore të vendeve të treta.


	1(2,c)
	(c) një institucion financiar që i nënshtrohet mbikëqyrjes së kujdesshme, duke përfshirë:
(i) një institucion krediti, sipas përkufizimit të nenit 4(1) të Direktivës 2006/48/KE, përfshirë institucionet e renditura në nenin 2 të asaj Direktive;
(ii) një shoqëri investimi, sipas përkufizimit të nenit 4(1)(1) të Direktivës 2004/39/KE të Parlamentit Evropian dhe të Këshillit, datë 21 prill 2004, për tregjet e instrumenteve financiare;
(iii) një institucion financiar, sipas përkufizimit të nenit 4(5) të Direktivës 2006/48/KE;
(iv) një shoqëri sigurimi, sipas përkufizimit të nenit 1(a) të Direktivës 92/49/KEE të Këshillit, datë 18 qershor 1992, për koordinimin e ligjeve, rregulloreve dhe dispozitave administrative në lidhje me sigurimin e drejtpërdrejtë, përveç sigurimit të jetës (Direktiva e tretë për sigurimet jo-jetë), si dhe një shoqëri sigurimi jete, sipas përkufizimit të nenit 1(1)(a) të Direktivës 2002/83/KE të Parlamentit Evropian dhe të Këshillit, datë 5 nëntor 2002, për sigurimin e jetës;
(v) një sipërmarrje për investime kolektive në letra me vlerë të transferueshme (UCITS), sipas përkufizimit të nenit 1(2) të Direktivës 85/611/KEE të Këshillit, datë 20 dhjetor 1985, për koordinimin e ligjeve, rregulloreve dhe dispozitave administrative në lidhje me sipërmarrjet për investim kolektiv në letra me vlerë të transferueshme (UCITS);
(vi) një shoqëri administrimi, sipas përkufizimit të nenit 1a(2) të Direktivës 85/611/KEE.
	1
	30(1,c)
	c) institucionet financiare subjekte të mbikëqyrjes së kujdesshme, duke përfshirë:
i. institucionet e kreditit sipas legjislacionit për institucionet e kreditit;
ii. subjektet që ushtrojnë veprimtari financiare të rregulluara sipas legjislacionit për tregjet e kapitalit;
iii. shoqëritë e sigurimit dhe të risigurimit sipas legjislacionit për veprimtarinë e sigurimit dhe risigurimit; 
iv. sipërmarrjet e investimeve kolektive dhe shoqëritë administruese të tyre sipas legjislacionit për sipërmarrjet e investimeve kolektive;
v. shoqëritë administruese të fondeve të pensionit privat sipas legjislacionit për fondet e pensionit privat.

	
	Dispozita transpozon në thelb kategoritë e palëve të kualifikuara të parashikuara në nenin 1(2) të Direktivës 2002/47/EC, duke i përshtatur ato me strukturën dhe terminologjinë e legjislacionit shqiptar. Lidhur me kategoritë e palëve të kualifikuara, projektligji nuk i identifikon si kategori të veçanta institucionet financiare që ushtrojnë veprimtari faktoringu, trustee, leasingu ose veprimtari të tjera financiare të ngjashme, të cilat përfshihen në nocionin e “institucionit financiar” sipas legjislacionit të Bashkimit Evropian. Kjo qasje është ndjekur duke marrë parasysh strukturën aktuale dhe shkallën e zhvillimit të tregut financiar në Shqipëri, ku këto lloje institucionesh nuk përbëjnë një kategori të konsoliduar dhe me peshë të veçantë në treg.
Megjithatë, këto subjekte nuk mbeten jashtë fushës së zbatimit të regjimit të kolateralit financiar. Ato përfshihen në konceptin e personit juridik dhe mund të jenë palë në marrëveshje kolaterali financiar në përputhje me kushtet e parashikuara nga projektligji. Në veçanti, ato mund të marrin pjesë si dhënës ose marrës të kolateralit financiar në marrëdhënie me një palë të kualifikuar sipas nenit 30 të projektligjit.
Për rrjedhojë, projektligji nuk kufizon mundësinë e këtyre subjekteve për të përdorur mekanizmat e kolateralit financiar, por nuk i trajton ato si kategori të veçanta të palëve të kualifikuara. Kjo zgjidhje synon të sigurojë një regjim të përshtatur me realitetin e tregut vendas, duke ruajtur në të njëjtën kohë funksionalitetin dhe qëllimin e rregullave për kolateralin financiar.
Në të njëjtën kohë, dispozita zgjeron fushën e zbatimit duke përfshirë bankat qendrore të vendeve të treta, të cilat nuk përmenden shprehimisht në direktivë.

	1 (2,d)
	(d) një kundërpalë qendrore (central counterparty), agjent shlyerjeje (settlement agent) ose shtëpi klerimi (clearing house), sipas përkufizimeve përkatëse të nenit 2, shkronjat (c), (d) dhe (e), të Direktivës 98/26/KE, duke përfshirë institucione të ngjashme të rregulluara sipas legjislacionit kombëtar që veprojnë në tregjet e kontratave të së ardhmes (futures), opsioneve dhe instrumenteve derivative, në masën që nuk mbulohen nga ajo Direktivë; si dhe një person, i ndryshëm nga personi fizik, që vepron në cilësinë e kujdestarit (trustee) ose përfaqësuesit në emër të një ose më shumë personave, ku përfshihen mbajtësit e obligacioneve ose mbajtësit e formave të tjera të borxhit të titullzuar, ose çdo institucion i përcaktuar në shkronjat (a) deri në (d).
	1
	30(1,d)
	d) kundërpalët qendrore, agjentët e shlyerjes, shtëpitë e klerimit, si dhe çdo subjekt tjetër i licencuar/miratuar dhe i mbikëqyrur që ushtron veprimtari në tregjet e kontratave të së ardhmes, opsioneve ose instrumenteve derivative;

	PPL
	

	1 (2,e)
	e) një person i ndryshëm nga personi fizik, duke përfshirë kompani dhe ortakëritë pa personalitet juridik, me kusht që pala tjetër të jetë një institucion i përcaktuar në shkronjat (a) deri në (d).
	
	
	
	
	Shkronja (e) është traspozuar tek neni 30 pika 1. 

	1(3)
	3. Shtetet Anëtare mund të përjashtojnë nga fusha e zbatimit të kësaj Direktive marrëveshjet e kolateralit financiar kur njëra nga palët është person i përmendur në paragrafin 2, shkronja (e). 
Shtetet Anëtare njoftojnë Komisionin Evropian nëse përdorin këtë opsion, dhe ky i fundit njofton për këtë edhe Shtetet e tjera Anëtare.
	1
	30
	
	PPL
	Shqipëria ka ushtruar opsionin e parashikuar në nenin 1(3) të Direktivës, i cili u lejon shteteve të përjashtojnë nga fusha e zbatimit e regjimit të kolateralit financiar marrëveshjet ku njëra nga palët është personi i përmendur në nenin 1(2)(e). Në përputhje me këtë mundësi, legjislacioni shqiptar e kufizon fushën e subjekteve të mbuluara vetëm te personat dhe institucionet e përcaktuara shprehimisht nga ligji, pa përfshirë kategorinë e parashikuar në nenin 1(2)(e) të Direktivës. Kjo zgjedhje synon ruajtjen e natyrës së veçantë të regjimit të kolateralit financiar, i cili është konceptuar kryesisht për pjesëmarrës profesionistë të tregut financiar dhe për të kufizuar ekspozimin e subjekteve joprofesioniste ndaj një regjimi të specializuar juridik.

	1 (4,a)
	4. (a) Kolaterali financiar që do të ofrohet duhet të përbëhet nga cash, instrumente financiare ose pretendime kreditore;
	1
	30(2)
	2. 2. Kolaterali financiar, objekt i një marrëveshjeje kolaterali financiar, mund të përbëhet nga paraja, instrumente financiare ose pretendime kreditore.

	PPL
	

	1(4,b)
	(b) Shtetet Anëtare mund të përjashtojnë nga fusha e zbatimit të kësaj Direktive kolateralin financiar që përbëhet nga aksionet e vetë ofruesit të kolateralit; aksionet në ndërmarrje të lidhura, sipas kuptimit të Direktivës së Shtatë 83/349/KEE të Këshillit, datë 13 qershor 1983, mbi pasqyrat financiare të konsoliduara; aksionet në sipërmarrje qëllimi i vetëm i të cilave është zotërimi i mjeteve të prodhimit thelbësore për veprimtarinë e ofruesit të kolateralit ose zotërimi i pasurive të paluajtshme.
	1
	31(1, a-c)
	Neni 31
Kolaterali financiar i përjashtuar nga fusha e zbatimit

1. Përjashtohen nga fusha e zbatimit të këtij Kreu marrëveshjet e kolateralit financiar kur kolaterali financiar përbëhet nga: 
a) aksionet e vetë dhënësit të kolateralit;
b) aksionet në subjekte që janë filiale të dhënësit të kolateralit dhe kontrollohen prej tij sipas legjislacionit për kontabilitetin dhe pasqyrat financiare të konsoliduara;
c) aksionet në subjekte, qëllimi i vetëm i të cilave është zotërimi i mjeteve të prodhimit thelbësore për veprimtarinë e dhënësit të kolateralit ose zotërimi i pasurive të paluajtshme;
	
	Neni 31 i projektligjit nuk transpozon një dispozitë të veçantë të Direktivës 2002/47/EC, por bazohet në mundësinë e parashikuar nga neni 1(4)(b) i Direktivës, i cili u lejon shteteve të kufizojnë zbatimin e regjimit të kolateralit financiar për kolateralin e përbërë nga aksione të vetë dhënësit të kolateralit, aksione të subjekteve të lidhura me të ose aksione të subjekteve që zotërojnë kryesisht mjete prodhimi apo pasuri të paluajtshme. Ky përjashtim është përfshirë me qëllim shmangien e përdorimit të regjimit të posaçëm të kolateralit financiar për aktive që kanë karakter të ngjashëm me pasuritë e paluajtshme ose me asetet operative të ndërmarrjes, dhe që nuk përbëjnë instrumente financiare të përdorura zakonisht në tregjet financiare. Për rrjedhojë, projektligji ka zgjedhur të ushtrojë opsionin e parashikuar nga Direktiva dhe t'i përjashtojë këto kategori nga fusha e zbatimit e regjimit të kolateralit financiar.


	1(4,c)
	(c) Shtetet Anëtare mund të përjashtojnë nga fusha e zbatimit të kësaj Direktive pretendimet  kreditore kur debitori është një konsumator, sipas përkufizimit të nenit 3(a) të Direktivës 2008/48/KE të Parlamentit Evropian dhe të Këshillit, datë 23 prill 2008, për marrëveshjet e kredisë për konsumatorët; ose një mikrondërmarrje ose ndërmarrje e vogël, sipas përkufizimeve të nenit 1 dhe nenit 2, paragrafët (2) dhe (3), të Aneksit të Rekomandimit 2003/361/KE të Komisionit, datë 6 maj 2003, lidhur me përkufizimin e ndërmarrjeve mikro-, të vogla dhe të mesme, me përjashtim të rasteve kur marrësi i kolateralit ose ofruesi i kolateralit i këtyre pretendimeve kreditore është një nga institucionet e përmendura në nenin 1(2)(b) të kësaj Direktive.
	1
	31(1,d)
















31(2)


	d) pretendime kreditore kur debitori është:
i. i. çdo person fizik që vepron për qëllime që nuk kanë lidhje me veprimtarinë tregtare, zanatin ose profesionin e tij; ose
ii. ii. një ndërmarrje mikro ose e vogël, sipas kritereve të klasifikimit të ndërmarrjeve referuar madhësisë, të përcaktuara në legjislacionin  për zhvillimin e ndërmarrjeve mikro, të vogla dhe të mesme.

2.Përjashtimi i parashikuar në pikën 1 shkronja “d” nuk zbatohet kur marrësi ose dhënësi i kolateralit është subjekt që bën pjesë në kategoritë e përcaktuara në nenin 30, pika 1, shkronja “b”.
2. 
	PPL
	

	1(5)
	5. Kjo Direktivë zbatohet ndaj kolateralit financiar sapo ai të jetë ofruar dhe kur ky ofrim mund të provohet me shkrim. 
Prova për ofrimin e kolateralit financiar duhet të mundësojë identifikimin e kolateralit financiar ndaj të cilit ai zbatohet. Për këtë qëllim, mjafton të provohet se, kolaterali në formën e titujve të regjistruar në llogari është kredituar ose përbën një kreditim në llogarinë përkatëse dhe se kolaterali në cash (cash collateral) është kredituar ose përbën një kreditim në një llogari të caktuar. Për sa u përket pretendimeve kreditore, përfshirja e tyre në një listë pretendimesh të paraqitur me shkrim, ose në një mënyrë juridikisht të barasvlershme, tek marrësi i kolateralit, është e mjaftueshme për të identifikuar pretendimin kreditor dhe për të provuar ofrimin e tij si kolateral financiar ndërmjet palëve.
Pa cenuar nënparagrafin e dytë, Shtetet Anëtare mund të parashikojnë që përfshirja e pretendimeve kreditore në një listë pretendimesh të paraqitur me shkrim, ose në një mënyrë juridikisht të barasvlershme, tek marrësi i kolateralit, të jetë gjithashtu e mjaftueshme për të identifikuar pretendimin kreditore dhe për të provuar ofrimin e tij si kolateral financiar kundrejt debitorit ose palëve të treta.
Kjo Direktivë zbatohet ndaj marrëveshjeve të kolateralit financiar nëse këto marrëveshje mund të provohen me shkrim ose në një mënyrë juridikisht të barasvlershme.
	1
	32
	Neni 32
Vlefshmëria dhe njohja e marrëveshjes së kolateralit financiar

1. Krijimi, vlefshmëria, plotësimi, ekzekutueshmëria ose pranueshmëria si provë e marrëveshjes së kolateralit financiar ose dhënia e kolateralit financiar sipas një marrëveshjeje të kolateralit financiar nuk kushtëzohet nga asnjë akt formal, i tillë si regjistrimi, publikimi, noterizimi apo formalitete të tjera administrative ose gjyqësore.

2. Marrëveshja e kolateralit financiar është e vlefshme dhe zbatohet në përputhje me dispozitat e saj, me kusht që marrëveshja të mund të provohet me shkrim, në formë elektronike, përfshirë regjistrimin me mjet elektronik dhe çdo mjet të qëndrueshëm informacioni, ose në çdo formë tjetër të njohur ligjërisht; dhe
3. Posedimi ose kontrolli mbi kolateralin financiar, që përfshin instrumente financiare dhe para, konsiderohet i realizuar kur këto janë dorëzuar, transferuar, mbajtur, regjistruar ose ndryshe vendosur në mënyrë të tillë që të jenë në posedimin ose nën kontrollin e marrësit të kolateralit ose të një personi që vepron në emër të tij.	
4. Posedimi ose kontrolli i kolateralit financiar provohet nëpërmjet identifikimit të tij me shkrim sipas formave të pikës 2 për:
a) instrumentet financiare, nëpërmjet kreditimit të tyre në një llogari përkatëse ose evidentimi i tyre si gjendje kreditore në këtë llogari;
b) paraja, nëpërmjet kreditimit të tyre në një llogari të përcaktuar ose evidentimi i tyre si gjendje kreditore në këtë llogari;
c) pretendimet kreditore, nëpërmjet një listë të pretendimeve, e cila i paraqitet ose i vihet në dispozicion marrësit të kolateralit;
5. Në rastet kur marrëveshja e kolateralit financiar ka për objekt pretendime kreditore, njoftimi i debitorit të pretendimit kreditor  kërkohet  kur: 
a) marrësi i kolateralit synon të mbledhë drejtpërdrejt pagesat nga debitori;
b) pagesat e pretendimit kreditor duhet të kryhen në favor të marrësit të kolateralit; ose
c) ka ndodhur një situatë ekzekutimi dhe marrëveshja e kolateralit financiar parashikon ushtrimin e të drejtave të realizimit mbi pretendimin kreditor.
6. Në rastet kur marrëveshja e kolateralit financiar ka për objekt pretendime kreditore, regjistrimi i saj kërkohet kur: 
a) kërkohet që të drejtat e marrësit të kolateralit mbi pretendimin kreditor të njihen dhe të zbatohen ndaj palëve të treta;
b) kërkohet përcaktimi i përparësisë të marrësit të kolateralit ndaj kreditorëve të tjerë; ose
c) i njëjti pretendim kreditor jepet më shumë se një herë si kolateral financiar.
7. Në rast konkurrimi ndërmjet disa të drejtave mbi të njëjtin pretendim kreditor, përparësia përcaktohet sipas momentit të regjistrimit të marrëveshjes së kolateralit financiar. 
8. Mungesa e njoftimit ose e regjistrimit sipas pikave 5, 6 dhe 7 të këtij neni nuk cënon vlefshmërinë e marrëveshjes së kolateralit financiar ndërmjet palëve, por kufizon efektet e saj ndaj debitorit të pretendimit kreditor ose ndaj palëve të treta, përfshirë përparësinë ndaj kreditorëve të tjerë. 

	PPL
	Neni 32 transpozon nenin 1(5), nenin 1(6), nenin 2(2) dhe nenin 3(1) të Direktivës 2002/47/EC. Dispozita pasqyron parimin e moskërkimit të formaliteteve për vlefshmërinë, zbatueshmërinë dhe provueshmërinë e marrëveshjes së kolateralit financiar, si dhe përcakton kushtet për provimin me shkrim, identifikimin e kolateralit financiar dhe ushtrimin e posedimit ose kontrollit mbi instrumentet financiare, cash-in dhe pretendimet kreditore. Gjithashtu, ajo transpozon rregullat e posaçme të Direktivës për pretendimet kreditore, duke ruajtur parimin se njoftimi i debitorit nuk përbën kusht për vlefshmërinë e marrëveshjes, si dhe ushtron hapësirën rregullatore të parashikuar në nenin 1(6) të Direktivës në lidhje me regjistrimin, përparësinë ndaj palëve të treta dhe konkurrimin ndërmjet të drejtave mbi të njëjtin pretendim kreditor. Dispozita transpozon gjithashtu mundësinë që debitori të heqë dorë nga e drejta e kompensimit dhe nga kufizimet që rrjedhin nga sekreti bankar ose profesional për qëllime të përdorimit të pretendimeve kreditore si kolateral financiar.

Pikat 6 dhe 7 të cilat përcaktojnë kërkesat e regjistrimit për pretendimet kreditore, rregullat e përparësisë ndërmjet kreditorëve konkurrues dhe efektet e mungesës së njoftimit ose regjistrimit ndaj palëve të treta, në ushtrim të hapësirës rregullatore të lejuar nga neni 1(6) i Direktivës.



	1(6)
	6. Nenet 4 deri në 7 të kësaj Direktive nuk zbatohen ndaj çdo kufizimi mbi ekzekutimin e marrëveshjeve të kolateralit financiar ose çdo kufizimi mbi efektet juridike të një marrëveshjeje kolaterali financiar në formën e pengut, të një dispozite kompesimi (set-off) ose netimi të detyrimeve kur këto kufizime vendosen në bazë të Titullit IV, Kapitullit V ose VI të Direktivës 2014/59/BE të Parlamentit Evropian dhe të Këshillit, ose të Titullit V, Kapitullit III, Seksionit 3, ose Kapitullit IV të Rregullores (BE) 2021/23 të Parlamentit Evropian dhe të Këshillit; ose ndaj kufizimeve të njëjta që vendosen në bazë të kompetencave të ngjashme të parashikuara në legjislacionin e një Shteti Anëtar, me qëllim lehtësimin e procesit të ndërhyrjes së jashtëzakonshme (resolution) së çdo subjekti të përmendur në shkronjën (c)(iv) ose (d) të paragrafit 2 të këtij neni, me kusht që ai subjekt t’i nënshtrohet masave mbrojtëse të paktën të barasvlershme me ato të përcaktuara në Titullin IV, Kapitullin VII të Direktivës 2014/59/BE, ose Titullin V, Kapitullin V të Rregullores (BE) 2021/23.
	
	40
	Neni 40
Marrëdhënia me legjislacionin për rimëkëmbjen dhe ndërhyrjen e jashtëzakonshme

Ushtrimi i të drejtave që rrjedhin nga marrëveshjet e kolateralit financiar, përfshirë realizimin e kolateralit financiar, të drejtën e përdorimit dhe dispozitën e netimit përfundimtar, i nënshtrohet kufizimeve ose pezullimeve të përkohshme të parashikuara në legjislacionin për rimëkëmbjen dhe ndërhyrjen e jashtëzakonshme, pa cenuar vlefshmërinë, efektivitetin ose zbatueshmërinë e marrëveshjeve të kolateralit financiar.
	
	Nuk ka transpozim për këtë po eshte shkrire ne pika 8 deri ne 10 me lart. Ketu duhet gjykuar nese ka vend per prioritetin absolut sipas parashikimit ne ligjin aktual. Ne frymen e direktives si e kam kuptar une mund te vendosim dicka te tipit: 
"Të drejtat e marrësit të kolateralit financiar mbi kolateralin financiar kanë përparësi ndaj pretendimeve të kreditorëve të tjerë të dhënësit të kolateralit, në përputhje me rregullat e këtij ligji për kontrollin, regjistrimin dhe prioritetin”

	2



2(1,a)

	Neni 2
Përkufizime
1. Për qëllimet e kësaj Direktive:
(a) “marrëveshje e kolateralit financiar” nënkupton një marrëveshje të kolateralit financiar me transferim të titullit të pronësisë ose një marrëveshje të kolateralit financiar me vendosje pengu, pavarësisht nëse këto mbulohen ose jo nga një marrëveshje kuadër apo nga kushte të përgjithshme.
	1
	5





5(18)
	Neni 5
Përkufizime

Për qëllime të këtij ligji, termat e mëposhtëm kanë këto kuptime:

“Marrëveshje kolaterali financiar” është një marrëveshje me transferim të titullit të pronësisë ose një marrëveshje me vendosje pengu, e rregulluar ose jo nga një marrëveshje kuadër ose nga një marrëveshje tjetër që përmban kushte të përgjithshme kontraktore, dhe që ka si objekt kolateralin financiar për të garantuar përmbushjen e një detyrimi financiar;
	PPL
	

	2(1,b)
	b) “marrëveshje e kolateralit financiar me transferim të titullit të pronësisë” nënkupton një marrëveshje, përfshirë marrëveshjet e riblerjes, sipas së cilës ofruesi i kolateralit transferon pronësinë e plotë ose të drejtën e plotë mbi kolateralin financiar te marrësi i kolateralit, me qëllim sigurimin ose mbulimin në mënyrë tjetër të përmbushjes së detyrimeve financiare përkatëse.
	1
	5(19)
	“Marrëveshje kolaterali financiar me transferim të titullit të pronësisë” është një marrëveshje, përfshirë marrëveshjen repo, sipas së cilës dhënësi i kolateralit transferon pronësinë e plotë, ose të drejta të plota, mbi kolateralin financiar tek marrësi i kolateralit, për të garantuar ose mbuluar përmbushjen e detyrimeve financiare përkatëse;
	PPL
	

	2(1,c)
	(c) “marrëveshje e kolateralit financiar me vendosje pengu” nënkupton një marrëveshje sipas së cilës ofruesi i kolateralit ofron peng kolateral financiar si garanci në favor të ose për llogari të marrësit të kolateralit, dhe ku pronësia e plotë ose e kufizuar, ose e drejta e plotë mbi kolateralin financiar mbetet te ofruesi i kolateralit në momentin e krijimit të të drejtës mbi pengun.
	1
	5(20)
	“Marrëveshje kolaterali financiar me vendosje pengu” është një marrëveshje sipas së cilës dhënësi i kolateralit i jep kolateral financiar marrësit të kolateralit për të garantuar përmbushjen e një detyrimi financiar, dhe pronësia e plotë ose me të drejta kontrolluese, ose të drejtat e plota, mbi kolateralin financiar mbeten tek dhënësi i kolateralit edhe pas vendosjes së tij si peng;

	PPL
	

	2 (1,d)
	(d)“cash” nënkupton paratë e kredituara në një llogari në çdo monedhë, ose kërkesa të ngjashme për rimbursimin e parave, si p.sh. depozitat në tregun e parasë.
	1
	5(24)
	“Para” (Cash) janë paratë e kredituara në një llogari në çfarëdolloj valute ose pretendime të ngjashme monetare të ripagueshme, të tilla si depozitat monetare;
	PPL
	

	2(1,e)
	(e)“instrumente financiare” nënkuptojnë aksione në shoqëri dhe tituj të tjerë ekuivalente me aksionet në shoqëri, si dhe obligacione dhe forma të tjera të instrumenteve të borxhit, nëse këto janë të tregtueshme në tregun e kapitalit, si dhe çdo titull tjetër që zakonisht tregtohet dhe që jep të drejtën për të fituar ndonjë nga këto aksione, obligacione ose tituj të tjerë përmes nënshkrimit, blerjes ose shkëmbimit, ose që jep të drejtën për shlyerje në para (me përjashtim të instrumenteve të pagesës), përfshirë kuotat në sipërmarrjet e investimeve kolektive, instrumentet e tregut të parasë dhe kërkesat ose të drejtat që lidhen me ose kanë të bëjnë me ndonjë nga sa më sipër.
	1
	5(10)
	“Instrumente financiare” janë:
a) aksionet vendase ose të huaja dhe tituj të tjerë të ngjashëm me aksionet;
b) obligacionet dhe format e tjera të instrumenteve të borxhit, nëse këto janë të negociueshme në tregun e kapitalit;
c) çdo produkt tjetër financiar i tregtueshëm në tregun e kapitalit dhe që jep të drejtën për të fituar aksione, obligacione ose tituj të tjerë financiarë me anë të nënshkrimit, blerjes ose shkëmbimit ose që krijon të drejtën për shlyerje në para, me përjashtim të instrumenteve të pagesës; 
d) kuotat në sipërmarrjet e investimeve kolektive;
e) instrumentet e tregut të parasë;
f) metalet e çmuara të kredituara në një llogari; dhe
g) pretendimet ose të drejtat që rrjedhin nga instrumentet e parashikuara në shkronjat “a” deri në “f” të kësaj pike.

	PPL
	 Janë përfshirë edhe metalet e çmuara të kredituara në llogari si formë e kolateralit financiar, duke pasur parasysh karakterin e tyre financiar, standardizimin, likuiditetin dhe mundësinë e identifikimit dhe transferimit nëpërmjet regjistrimeve në llogari, në mënyrë të ngjashme me cash-in dhe instrumentet financiare. Kjo zgjedhje zgjeron gamën e aktiveve të pranueshme si kolateral financiar pa cenuar objektivat dhe parimet e Direktivës


	2(1,f)
	(f) “detyrime financiare përkatëse” nënkuptojnë detyrimet që sigurohen nga një marrëveshje e kolateralit financiar dhe që japin të drejtë për shlyerje në para dhe/ose dorëzim të instrumenteve financiare. Detyrimet financiare përkatëse mund të përbëhen ose të përfshijnë:
(i) detyrime ekzistuese ose të ardhshme, reale ose të kushtëzuara, ose të pritshme (përfshirë detyrimet që rrjedhin nga një marrëveshje kuadër (master agreement) ose marrëveshje të ngjashme);
(ii) detyrime të cilat i detyrohen marrësit të kolateralit nga një person tjetër përveç ofruesit të kolateralit; ose
(iii) detyrime të një klase ose lloji të caktuar që lindin në mënyrë të përsëritur ose me kalimin e kohës.
	1 
	5(3)
	“Detyrime financiare përkatëse” janë detyrimet që sigurohen nga një marrëveshje kolaterali financiar dhe që japin të drejtën për shlyerje në para dhe/ose dorëzim të instrumentit financiar ose të drejtë për të marrë ose përvetësuar pretendime kreditore. Këto mund të përbëhen nga ose të përfshijnë:
a) detyrime aktuale ose të ardhshme, të kushtëzuara ose të mundshme, përfshirë detyrimet që lindin nga një marrëveshje kuadër ose nga një marrëveshje e ngjashme;
b) detyrime që një person, i ndryshëm nga dhënësi i kolateralit, i detyrohet marrësit të kolateralit; ose
c) detyrime që lindin herë pas here, të një tipologjie ose lloji të caktuar, të parashikuara në një marrëveshje ndërmjet palëve.
	PPL 
	

	2(1,g)
	(g) “kolateral në formë titujsh të regjistruara në llogari” nënkupton kolateralin financiar të ofruar në kuadër të një marrëveshjeje të kolateralit financiar, i cili përbëhet nga instrumente financiare, pronësia e të cilave evidentohet përmes regjistrimeve në një regjistër ose llogari të mbajtur nga ose në emër të një ndërmjetësi.
	1
	
	
	
	Nuk është transpozuar si përkufizim më vete. Koncepti mbulohet nga neni 41, i cili rregullon titujt e dematerializuar, evidentimin e tyre në llogari, dhënien si kolateral financiar, përparësinë e të drejtave mbi ta dhe realizimin e tyre në rast ekzekutimi.


	2(1,h)
	(h) ‘llogaria përkatëse’ është regjistri apo llogaria, ku regjistrohet kolaterali në formën e titujve të dematerializuar, subjekt i një marrëveshjeje kolaterali financiar, duke iu vënë në dispozicion marrësit të kolateralit. Ky regjistër apo llogari mund të mbahet edhe nga marrësi i kolateralit.
	1
	5(15)
	“Llogaria përkatëse” është regjistri apo llogaria, ku regjistrohet kolaterali në formën e titujve të dematerializuar, subjekt i një marrëveshjeje kolaterali financiar, duke iu vënë në dispozicion marrësit të kolateralit. Ky regjistër apo llogari mund të mbahet edhe nga marrësi i kolateralit.
	PPL
	

	2(1,i)
	(i) “kolateral ekuivalent”: 
(i) në lidhje me cash-in, nënkupton një pagesë të së njëjtës shumë dhe në të njëjtën monedhë;
(ii) në lidhje me instrumentet financiare, nënkupton instrumente financiare të të njëjtit emetues ose debitori, që bëjnë pjesë në të njëjtin emision ose klasë dhe me të njëjtin vlerë nominale, monedhë dhe përshkrim, ose, kur një marrëveshje e kolateralit financiar parashikon transferimin e aktiveve të tjera pas ndodhjes së ndonjë ngjarjeje që lidhet ose ndikon mbi instrumentet financiare të dhëna si kolateral financiar, ato aktive të tjera.
	1
	5(12)
	“Kolateral ekuivalent” nënkupton:
a) në lidhje me paranë (cash), pagesën e të njëjtës shumë dhe në të njëjtën monedhë;
b) në lidhje me instrumentet financiare, instrumente financiare të të njëjtit emetues ose debitor, që bëjnë pjesë në të njëjtin emetim ose klasë dhe që kanë të njëjtën vlerë nominale, monedhë dhe karakteristika ose, aktive të tjera kur marrëveshja e kolateralit financiar parashikon transferimin e aktiveve të tjera pas ndodhjes së çdo ngjarjeje që lidhet me ose ndikon instrumentet financiare të dhëna si kolateral financiar.
	PPL
	

	2(1,j)
	(j) “procedura likuidimi” (winding-up proceedings) nënkuptojnë procedura kolektive që përfshijnë realizimin e aktiveve dhe shpërndarjen e të ardhurave ndërmjet kreditorëve, aksionarëve ose anëtarëve, sipas rastit, të cilat përfshijnë çdo ndërhyrje nga autoritetet administrative ose gjyqësore, përfshirë rastet kur këto procedura kolektive përfundojnë me një marrëveshje ose me një masë tjetër të ngjashme, pavarësisht nëse këto rrjedhin nga paaftësia paguese, apo janë vullnetare ose të detyrueshme.
	1
	5(13)
	“Procedura për paaftësi paguese” është çdo procedurë falimentimi, likuidimi, riorganizimi, e përcaktuar në ligjet e Republikës së Shqipërisë apo të ndonjë vendi tjetër, e cila kryhet me ndërhyrjen e autoriteteve administrative ose gjyqësore, dhe që ka si pasojë, ndër të tjera, pezullimin e, ose vendosjen e kufizimeve mbi, transfertat apo pagesat, pezullimin e masave të ekzekutimit ose zhvlerësimin e pretendimeve. 
Për efekt të këtij ligji, masat e ndërhyrjes ndërhyrjes se hershme, te rimëkëmbjes dhe ndërhyrjes së jashtëzakonshme trajtohen në përputhje me legjislacionin për rimëkëmbjen dhe ndërhyrjen e jashtëzakonshme në banka dhe nuk konsiderohen, vetëm për shkak të marrjes së tyre, si procedura për paaftësi paguese, për sa kohë vijon përmbushja e detyrimeve thelbësore përkatëse;
	PPL
	Si dhe në nenin 4 pika 34 e ligjit Ligj 133/2016 "Për rimëkëmbjen dhe ndërhyrjen e jashtëzakonshme në banka, në Republikën e Shqipërisë"


34. “Likuidim” është procesi i disponimit dhe kthimit në para të aktiveve të bankës, me qëllim shpërndarjen e tyre te kreditorët, sipas radhës së shlyerjes së detyrimeve.

	2(1,k)
	(k)“masa riorganizimi” nënkuptojnë masa që përfshijnë çdo ndërhyrje nga autoritetet administrative ose gjyqësore, të cilat synojnë ruajtjen ose rikthimin e gjendjes financiare dhe që prekin të drejtat ekzistuese të palëve të treta, përfshirë, por pa u kufizuar në, masa që përfshijnë pezullimin e pagesave, pezullimin e masave të ekzekutimit ose uljen e pretendimeve;
	1
	5(13)
	“Procedura për paaftësi paguese” është çdo procedurë falimentimi, likuidimi, riorganizimi, e përcaktuar në ligjet e Republikës së Shqipërisë apo të ndonjë vendi tjetër, e cila kryhet me ndërhyrjen e autoriteteve administrative ose gjyqësore, dhe që ka si pasojë, ndër të tjera, pezullimin e, ose vendosjen e kufizimeve mbi, transfertat apo pagesat, pezullimin e masave të ekzekutimit ose zhvlerësimin e pretendimeve. 
Për efekt të këtij ligji, masat e ndërhyrjes ndërhyrjes se hershme, te rimëkëmbjes dhe ndërhyrjes së jashtëzakonshme trajtohen në përputhje me legjislacionin për rimëkëmbjen dhe ndërhyrjen e jashtëzakonshme në banka dhe nuk konsiderohen, vetëm për shkak të marrjes së tyre, si procedura për paaftësi paguese, për sa kohë vijon përmbushja e detyrimeve thelbësore përkatëse;
	PPL
	Si dhe në nenin 38 e ligjit Ligj 133/2016 "Për rimëkëmbjen dhe ndërhyrjen e jashtëzakonshme në banka, në Republikën e Shqipërisë"


Neni 38

Masat e rimëkëmbjes dhe riorganizimit që shoqërojnë rikapitalizimin nga brenda
1.  Kur Autoriteti  i  Ndërhyrjes  së  Jashtëzakonshme  zbaton  instrumentin  e rikapitalizimit  nga  brenda në një bankë, në përputhje me  shkronjën “a”, të pikës 1, të nenit 30, të këtij ligji, merr masa për 
hartimin dhe zbatimin e një plani për riorganizimin e aktivitetit tregtar të bankës, në përputhje me nenin 
39, të këtij ligji. 
2. Në masat organizative,  të përmendura në pikën  1,  të këtij neni,  mund  të përfshihet emërimi nga Autoriteti i Ndërhyrjes së Jashtëzakonshme i një ose disa administratorëve, me qëllim hartimin dhe zbatimin e planit për riorganizimin e aktivitetit tregtar, siç parashikohet në nenin 39 të këtij ligj


	2(1,l)
	(l) “ngjarje ekzekutimi” nënkupton një rast mospërmbushjeje detyrimi ose çdo ngjarje të ngjashme të rënë dakord ndërmjet palëve, me ndodhjen e së cilës, sipas kushteve të një marrëveshjeje të kolateralit financiar ose sipas ligjit, marrësi i kolateralit ka të drejtë të ekzekutojë ose të përvetësojë kolateralin financiar, ose me ndodhjen e së cilës hyn në fuqi një dispozitë netimi përfundimtar.
	1
	5(31)
	“Situatë ekzekutimi” (“enforcement event”) është ngjarja e mos përmbushjes së detyrimit ose çdo situatë tjetër e ngjashme e rënë dakord ndërmjet palëve, me ndodhjen e së cilës, sipas kushteve të marrëveshjes së kolateralit financiar ose në bazë të ligjit, marrësi i kolateralit ka të drejtë të realizoj ose përvetësoj kolateralin financiar ose të zbatojë dispozitën e netimit përfundimtar;

	2(1,m)
	(m) “e drejta e përdorimit” nënkupton të drejtën e marrësit të kolateralit për të përdorur dhe për të disponuar kolateralin financiar të ofruar në kuadër të një marrëveshjeje të kolateralit financiar në formë pengu, si pronar i tij, në përputhje me kushtet e asaj marrëveshjeje.
	1
	5(7)
	 “E drejtë përdorimi” është e drejta e marrësit të kolateralit, kur kjo parashikohet në marrëveshjen e kolateralit financiar me vendosje pengu, për të përdorur, shitur, transferuar, dhënë si kolateral, riinvestuar, zëvendësuar ose ushtruar çdo të drejtë tjetër ekonomike ose juridike mbi kolateralin financiar, në përputhje me kushtet e marrëveshjes së kolateralit financiar me vendosje pengu;

	2(1,n)
	(n)“dispozitë netimi përfundimtar” nënkupton një dispozitë të një marrëveshjeje të kolateralit financiar, ose të një marrëveshjeje pjesë e së cilës është një marrëveshje e kolateralit financiar, ose, në mungesë të një dispozite të tillë, çdo rregull juridik sipas të cilit, në rast të një ngjarjeje ekzekutimi, qoftë përmes netimit ose kompensimit (set-off) apo në ndonjë mënyrë tjetër:
(i) detyrimet e palëve përshpejtohen dhe bëhen menjëherë të kërkueshme për ekzekutim, dhe shprehen si detyrim për të paguar një shumë që përfaqëson vlerën e tyre aktuale të vlerësuar, ose ndërpriten dhe zëvendësohen me një detyrim për të paguar një shumë të tillë; dhe/ose
(ii) bëhet një përllogaritje e asaj që i detyrohet secila palë tjetrës në lidhje me këto detyrime, dhe një shumë neto e barabartë me balancën e llogarisë është e pagueshme nga pala që ka detyrime në shumë më të madhe ndaj palës tjetër.
	1
	5(6)
	“Dispozita e netimit përfundimtar” (“close-out netting provision”) është dispozita e një marrëveshjeje kolaterali financiar, ose e një marrëveshjeje tjetër, pjesë e së cilës është një marrëveshje kolaterali financiar, ose, në mungesë të këtyre arrëveshjeve, çdo rregull juridik, sipas së cilës, në rast të ndodhjes së një situate ekzekutimi, qoftë përmes netimit ose kompensimit apo në ndonjë mënyrë tjetër:
a) detyrimet e palëve bëhen menjëherë të kërkueshme, ose ndërpriten dhe zëvendësohen me detyrime për pagimin e vlerës së tyre të përllogaritur; 
b) kryhet llogaritja e pretendimeve dhe detyrimeve reciproke midis palëve; 
c) përcaktohet një shumë përfundimtare neto, nëpërmjet netimit të pretendimeve dhe detyrimeve të palëve.

	2(1,o)
	(o)“pretendime kreditore” nënkuptojnë pretendime monetare që rrjedhin nga një marrëveshje sipas së cilës një institucion krediti, siç përcaktohet në nenin 4(1) të Direktivës 2006/48/KE, përfshirë institucionet e renditura në nenin 2 të asaj Direktive, jep kredi në formë huaje.
	1
	5(26)
	“Pretendime kreditore” (“credit claims”) janë pretendimet që rrjedhin nga një marrëveshje sipas së cilës një institucion krediti, përfshirë institucione që kryejnë veprimtari bankare e financiare, ushtrimi i veprimtarisë të të cilave bëhet me ligj të veçantë, i ndryshëm nga legjislacioni për institucionet e kreditit, jep kredi;

	2 (2)
	2. Në këtë Direktivë, referencat ndaj kolateralit financiar që “është ofruar”, ose ndaj “ofrimit” të kolateralit financiar, i referohen situatës kur kolaterali financiar është dorëzuar, transferuar, mbajtur, regjistruar ose është përcaktuar në ndonjë mënyrë tjetër, në mënyrë që të jetë në posedim ose nën kontrollin e marrësit të kolateralit ose të një personi që vepron në emër të marrësit të kolateralit.
Çdo e drejtë zëvendësimi, e drejtë për të tërhequr kolateralin financiar të tepërt në favor të ofruesit të kolateralit, ose, në rastin e pretendimeve kreditore, e drejta për të mbledhur të ardhurat prej tyre deri në njoftim të mëtejshëm, nuk e cenon faktin që kolaterali financiar konsiderohet i ofruar marrësit të kolateralit, siç përcaktohet në këtë Direktivë.

	Neni 32

3. Posedimi ose kontrolli mbi kolateralin financiar, që përfshin instrumente financiare dhe para, konsiderohet i realizuar kur këto janë dorëzuar, transferuar, mbajtur, regjistruar ose ndryshe vendosur në mënyrë të tillë që të jenë në posedimin ose nën kontrollin e marrësit të kolateralit ose të një personi që vepron në emër të tij.

Neni 36
Kolaterali financiar zëvendësues dhe kolaterali financiar shtesë

3. E drejta e dhënësit të kolateralit për të zëvendësuar kolateralin financiar me kolateral tjetër ekuivalent, e drejta për të tërhequr kolateralin financiar të tepërt në favor të dhënësit të kolateralit ose, në rastin e pretendimeve kreditore, e drejta për të mbledhur pagesat që rrjedhin prej tyre deri në një njoftim tjetër , nuk cënojnë faktin që kolaterali financiar konsiderohet i dhënë në favor të marrësit të kolateralit në përputhje me këtë ligj.

	2(3)
	3. Në këtë Direktivë, referencat ndaj “me shkrim” përfshijnë regjistrimin me mjete elektronike si dhe me çdo mjet tjetër të qëndrueshëm ruajtjeje (durable medium).

	Nuk është transpozuar si përkufizim më vete. Përmbajtja e tij është përfshirë në nenin 32, i cili njeh formën elektronike, regjistrimet me mjete elektronike dhe çdo mjet tjetër të qëndrueshëm informacioni si formë të vlefshme të provës me shkrim.

3(1)
	Neni 3
Kërkesat formale
1. Shtetet Anëtare nuk duhet të kërkojnë që krijimi, vlefshmëria, interpretimi juridik, ekzekutimi ose pranueshmëria si provë e një marrëveshjeje të kolateralit financiar, ose e ofrimit të kolateralit financiar në kuadër të një marrëveshjeje të tillë, të varet nga kryerja e ndonjë veprimi formal.
Pa cenuar nenin 1(5), kur pretendimet kreditore ofrohen si kolateral financiar, Shtetet Anëtare nuk duhet të kërkojnë që krijimi, vlefshmëria, vlera juridike, përparësia, ekzekutimi ose pranueshmëria si provë e këtij kolaterali financiar të varen nga kryerja e ndonjë veprimi formal, si regjistrimi ose njoftimi i debitorit të pretendimit kreditor që jepet si kolateral. Megjithatë, Shtetet Anëtare mund të kërkojnë kryerjen e një veprimi formal, si regjistrimi ose njoftimi, për qëllime të vlerës juridike, përparësisë, ekzekutimit ose pranueshmërisë si provë kundrejt debitorit ose palëve të treta.
Deri më 30 qershor 2014, Komisioni duhet t’i paraqesë Parlamentit Evropian dhe Këshillit një raport mbi faktin nëse kjo dispozitë vazhdon të jetë e përshtatshme.

32(8)

	Neni 32
Vlefshmëria dhe njohja e marrëveshjes së kolateralit financiar

1. Krijimi, vlefshmëria, plotësimi, ekzekutueshmëria ose pranueshmëria si provë e marrëveshjes së kolateralit financiar ose dhënia e kolateralit financiar sipas një marrëveshjeje të kolateralit financiar nuk kushtëzohet nga asnjë akt formal, i tillë si regjistrimi, publikimi, noterizimi apo formalitete të tjera administrative ose gjyqësore.

5. Në rastet kur marrëveshja e kolateralit financiar ka për objekt pretendime kreditore, njoftimi i debitorit të pretendimit kreditor kërkohet kur: 
a) marrësi i kolateralit synon të mbledhë drejtpërdrejt pagesat nga debitori;
b) pagesat e pretendimit kreditor duhet të kryhen në favor të marrësit të kolateralit; ose
c) ka ndodhur një situatë ekzekutimi dhe marrëveshja e kolateralit financiar parashikon ushtrimin e të drejtave të realizimit mbi pretendimin kreditor.

6. Në rastet kur marrëveshja e kolateralit financiar ka për objekt pretendime kreditore, regjistrimi i saj kërkohet kur: 
a) kërkohet që të drejtat e marrësit të kolateralit mbi pretendimin kreditor të njihen dhe të zbatohen ndaj palëve të treta;
b) kërkohet përcaktimi i përparësisë të marrësit të kolateralit ndaj kreditorëve të tjerë; ose
c) i njëjti pretendim kreditor jepet më shumë se një herë si kolateral financiar.

7. Në rast konkurrimi ndërmjet disa të drejtave mbi të njëjtin pretendim kreditor, përparësia përcaktohet sipas momentit të regjistrimit të marrëveshjes së kolateralit financiar. 

8. Mungesa e njoftimit ose e regjistrimit sipas pikave 5, 6 dhe 7 të këtij neni nuk cënon vlefshmërinë e marrëveshjes së kolateralit financiar ndërmjet palëve, por kufizon efektet e saj ndaj debitorit të pretendimit kreditor ose ndaj palëve të treta, përfshirë përparësinë ndaj kreditorëve të tjerë. 

	3(2)
	2. Paragrafi 1 nuk cenon zbatimin e kësaj Direktive për kolateralin financiar, vetëm pasi ai të jetë ofruar, dhe kur ky ofrim mund të provohet me shkrim, si dhe kur marrëveshja e kolateralit financiar mund të provohet me shkrim ose në një mënyrë juridikisht të barasvlershme.

	32(2)











	2. Marrëveshja e kolateralit financiar është e vlefshme dhe zbatohet në përputhje me dispozitat e saj, me kusht që marrëveshja të mund të provohet me shkrim, në formë elektronike, përfshirë regjistrimin me mjet elektronik dhe çdo mjet të qëndrueshëm informacioni, ose në çdo formë tjetër të njohur ligjërisht; dhe

	3(3)
	3. Pa cenuar Direktivën e Këshillit 93/13/KEE të 5 prillit 1993 për kushtet e padrejta në kontratat me konsumatorët dhe dispozitat kombëtare për kushtet e padrejta kontraktore, Shtetet Anëtare sigurojnë që debitorët e pretendimeve kreditore mund të heqin dorë, dhe është e vlefshme, me shkrim ose në një mënyrë juridikisht të barasvlershme, nga:
(i) të drejtat e tyre të kompensimit kundrejt kreditorëve të pretendimeve kreditore dhe kundrejt personave te të cilët kreditori ka caktuar, ka lënë peng, ose në ndonjë mënyrë tjetër ka mobilizuar pretendimet kreditore si kolateral; dhe
(ii) të drejtat e tyre që rrjedhin nga rregullat e sekretit bankar, të cilat përndryshe do të pengonin ose kufizonin aftësinë e kreditorit të pretendimeve kreditore për të dhënë informacion mbi pretendimet kreditore ose mbi debitorin, për qëllime të përdorimit të pretendimeve kreditore si kolateral.
	1
	32(9)
	9. Pa cenuar legjislacionin për mbrojtjen e konsumatorit dhe dispozitat civile për kushtet e pa drejta kontraktore, debitorët e pretendimeve kreditore mund të heqin dorë, me shkrim ose në një formë juridikisht të barasvlershme, nga: 
 
a) e drejta për kompensim kundrejt kreditorit të pretendimit kreditor, si dhe kundrejt çdo personi të cilit pretendimi kreditor i është transferuar, dhënë si kolateral ose përdorur si kolateral financiar;
b) të drejtat që rrjedhin nga rregullat e sekretit bankar, në masën që këto rregulla pengojnë ose kufizojnë dhënien e informacionit lidhur me pretendimin kreditor ose debitorin, për qëllime të përdorimit të pretendimit kreditor si kolateral financiar.

4(1)
	Neni 4
Ekzekutimi i marrëveshjeve të kolateralit
1. Shtetet Anëtare sigurojnë që, në rast të ndodhjes së një ngjarjeje ekzekutimi (enforcement event), marrësi i kolateralit të jetë në gjendje të realizojë, në mënyrat e mëposhtme, çdo kolateral financiar të ofruar në kuadër të, dhe në përputhje me, kushtet e një marrëveshjeje të kolateralit financiar me vendosje pengu:
(a) instrumentet financiare, përmes shitjes ose përvetësimit (appropriation), si dhe përmes kompensimit të vlerës së tyre kundrejt ose përdorimit të kësaj vlere për shlyerjen e detyrimeve financiare përkatëse;
(b) cash-in, përmes kompensimit të shumës kundrejt ose përdorimit të saj për shlyerjen e detyrimeve financiare përkatëse;
(c) pretendimet kreditore, përmes shitjes ose përvetësimit, si dhe përmes kompensimit të vlerës së tyre kundrejt ose përdorimit të kësaj vlere për shlyerjen e detyrimeve financiare përkatëse.
	1
	33(1)
	Neni 33
Ekzekutimi i marrëveshjes së kolateralit financiar

1. Marrësi i kolateralit ka të drejtë që, rast të një situate ekzekutimi, në përputhje me kushtet e përcaktuara në marrëveshjen e kolateralit financiar me vendosje pengu, të realizojë kolateralin financiar në mënyrat e mëposhtme: 
a) në rast se marrëveshja e kolateralit financiar ka për objekt instrumente financiare, ato realizohen nëpërmjet shitjes ose përvetësimit dhe nëpërmjet kompensimit të vlerës së tyre kundrejt detyrimeve financiare përkatëse, ose përdorimit të vlerës ekonomike të tyre për shlyerjen e detyrimeve financiare përkatëse;
b) në rast se marrëveshja e kolateralit financiar ka për objekt para, ai realizohet nëpërmjet kompensimit të shumës ose përdorimit të tij për shlyerjen e detyrimeve financiare përkatëse;
c) në rast se marrëveshja e kolateralit financiar ka për objekt pretendime kreditore, ato realizohen nëpërmjet shitjes ose përvetësimit dhe nëpërmjet kompensimit  të vlerës së tyre kundrejt detyrimeve financiare përkatëse, ose përdorimit të vlerës ekonomike të tyre për shlyerjen e detyrimeve financiare përkatëse.

	4(2)
	2. Përvetësimi është i mundur vetëm nëse:
(a) kjo është rënë dakord ndërmjet palëve në marrëveshjen e kolateralit financiar me vendosje pengu; dhe
(b) palët kanë rënë dakord në marrëveshjen e kolateralit financiar me vendosje pengu për vlerësimin e instrumenteve financiare dhe të pretendimeve kreditore.
	1
	33(2)
	2.Përvetësimi është i mundur vetëm nëse: 
a) kjo mënyrë është rënë dakord shprehimisht nga palët në marrëveshjen e kolateralit financiar me vendosje pengu; dhe
b) palët kanë rënë dakord në marrëveshjen e kolateralit financiar me vendosje pengu për mënyrën e vlerësimit të instrumenteve financiare dhe pretendimeve kreditore.

	4(4)
	4. Mënyrat e ekzekutimit të kolateralit financiar të përmendura në paragrafin 1, në përputhje me kushtet e rëna dakord në marrëveshjen e kolateralit financiar me vendosje pengu, nuk duhet të varen nga ndonjë kërkesë sipas së cilës:
(a) duhet të jetë dhënë njoftim paraprak për qëllimin e ekzekutimit;
(b) kushtet e ekzekutimit duhet të jenë miratuar nga ndonjë gjykatë, zyrtar publik ose person tjetër;
(c) ekzekutimit duhet të kryhet me ankand publik ose në ndonjë mënyrë tjetër të përcaktuar; ose
(d) duhet të ketë kaluar ndonjë periudhë shtesë kohore.
	1
	33(3)
	3. Mënyrat e realizimit të kolateralit financiar të parashikuara në këtë nen, zbatohen në përputhje me kushtet e marrëveshjes së kolateralit financiar me vendosje pengu, pa asnjë kërkesë që: 
a) të jepet njoftim paraprak për qëllimin për të ekzekutuar;
b) kushtet e ekzekutimit të miratohen nga ndonjë gjykatë, zyrtar publik apo çdo person tjetër;
c) ekzekutimi të kryhet me ankand publik ose me ndonjë mënyrë tjetër; ose
d) të ketë kaluar një periudhë shtesë kohe.

	4(5)
	5. Shtetet Anëtare sigurojnë që një marrëveshje e kolateralit financiar mund të prodhojë efektet e saj në përputhje me kushtet e saj, pavarësisht fillimit ose vazhdimit të procedurave të likuidimit ose masave të riorganizimit ndaj ofruesit të kolateralit ose marrësit të kolateralit.
	1
	33(4)
	4. Marrëveshja e kolateralit financiar zbatohet sipas kushteve të saj, pavarësisht fillimit ose vazhdimit të procedurave të paaftësisë paguese kundrejt dhënësit të kolateralit ose marrësit të kolateralit. 

	4(6)
	6. Ky nen dhe nenet 5, 6 dhe 7 nuk cenojnë asnjë kërkesë sipas ligjit kombëtar që parashikon se realizimi ose vlerësimi i kolateralit financiar dhe llogaritja e detyrimeve financiare përkatëse duhet të kryhen në mënyrë të arsyeshme tregtare.  

33(6)

	5. Realizimi ose vlerësimi i kolateralit financiar, si dhe llogaritja e detyrimeve financiare përkatëse, kryhet në përputhje me marrëveshjen e kolateralit financiar dhe, në çdo rast, në mënyrë të arsyeshme tregtare, duke shmangur veprimet arbitrare ose qartazi të paarsyeshme. 

6. Kur marrësi i kolateralit përvetëson ose kompenson kolateralin financiar, vlerësimi i kolateralit financiar bazohet në vlerën e tregut të instrumenteve financiare ose të pretendimeve kreditore të njëjta apo të ngjashme dhe, në mungesë të një vlere tregu, përcaktohet sipas modeleve financiare të pranuara gjerësisht.
	PPL
	Neni 4(5): Rregull shtesë kombëtar mbi realizimin dhe vlerësimin e kolateralit sipas standardit të arsyeshmërisë tregtare.
Neni 4(6): Rregull shtesë kombëtar mbi metodën e vlerësimit të kolateralit në rast përvetësimi ose kompensimi.

5(1)
	Neni 5
E drejta e përdorimit të kolateralit financiar sipas marrëveshjeve të kolateralit financiar me vendosje pengu

1. Nëse dhe për aq sa kushtet e një marrëveshjeje të kolateralit financiar në formë pengu e parashikojnë këtë, Shtetet Anëtare sigurojnë që marrësi i kolateralit ka të drejtë të ushtrojë të drejtë përdorimi në lidhje me kolateralin financiar të ofruar në kuadër të asaj marrëveshjeje.

34(1)
	Neni 34
E drejta e përdorimit të kolateralit financiar në marrëveshjen e kolateralit financiar me vendosje pengu

1. Marrësi i kolateralit ka të drejtë të ushtrojë të drejtën e përdorimit të kolateralit financiar, kur dhe në masën që kjo parashikohet shprehimisht në marrëveshjen e kolateralit financiar me vendosje pengu, dhe vetëm në rastet kur ai përbëhet nga para ose instrumente financiare. 

	PPL
	

	5(2)
	2. Kur marrësi i kolateralit ushtron të drejtën e përdorimit, ai merr përsipër detyrimin për të transferuar kolateral ekuivalent për të zëvendësuar kolateralin financiar origjinal, jo më  vonë se në datën e afatit për përmbushjen e detyrimeve financiare përkatëse të mbuluara nga marrëveshja e kolateralit financiar me vendosje pengu.
Përndryshe, marrësi i kolateralit duhet, në datën e afatit për përmbushjen e detyrimeve financiare përkatëse, të transferojë kolateral ekuivalent, ose, nëse dhe për aq sa kushtet e marrëveshjes së kolateralit financiar me vendosje pengu e parashikojnë këtë, të kompensojë me vlerën e kolateralit ekuivalent ose ta përdorë atë për shlyerjen e detyrimeve financiare përkatëse.

34(3)
	2. Kur marrësi i kolaterali, ushtron të drejtën e përdorimit sipas pikës 1, ai duhet të transferojë kolateral ekuivalent që zëvendëson kolateralin financiar fillestar, jo më vonë se data e përmbushjes së detyrimeve financiare përkatëse të mbuluara nga marrëveshja e kolateralit financiar me vendosje pengu. 

3. Në vend të transferimit të kolateralit ekuivalent sipas pikës 2, marrësi i kolateralit në datën e përmbushjes së detyrimeve financiare përkatëse, nëse kjo parashikohet në marrëveshjen e kolateralit financiar me vendosje pengu, mund: 
a) të kompensojë vlerën e kolateralit ekuivalent kundrejt detyrimeve financiare përkatëse; ose
b) të përdorë vlerën ekonomike të kolateralit ekuivalent për shlyerjen e këtyre detyrimeve.

	5(3)
	3. Kolaterali ekuivalent i transferuar për shlyerjen e një detyrimi siç përshkruhet në paragrafin 2, nënparagrafin e parë, i nënshtrohet të njëjtës marrëveshje të kolateralit financiar me vendosje pengu ndaj së cilës ishte i nënshtuar kolaterali financiar origjinal dhe trajtohet sikur të jetë ofruar në kuadër të marrëveshjes së kolateralit financiar në të njëjtin moment kur kolaterali financiar origjinal është ofruar për herë të parë.
	1
	34(4)
	4. Kolaterali ekuivalent, i transferuar në përmbushje të detyrimit sipas pikës 2, është objekt i të njëjtës marrëveshje kolaterali financiar me vendosje pengu si kolaterali financiar fillestar dhe trajtohet si i dhënë sipas të njëjtës marrëveshje dhe në të njëjtën kohë kur kolaterali fillestar u dha për herë të parë. 

	5(4)
	4. Shtetet Anëtare sigurojnë që përdorimi i kolateralit financiar nga marrësi i kolateralit, në përputhje me këtë nen, të mos bëjë të pavlefshme ose të pazbatueshme të drejtat e marrësit të kolateralit sipas marrëveshjes së kolateralit financiar me vendosje pengu, në lidhje me kolateralin financiar të transferuar nga marrësi i kolateralit për shlyerjen e një detyrimi siç përshkruhet në paragrafin 2, nënparagrafin e parë.
	1
	34(5)
	5.Ushtrimi i së drejtës së përdorimit nga marrësi i kolateralit, sipas këtij neni, nuk cenon vlefshmërinë ose zbatueshmërinë e të drejtave të tij mbi kolateralin ekuivalent të transferuar sipas pikës 2. 

	5(5)
	5. Nëse ndodh një ngjarje ekzekutimi ndërkohë që një detyrim siç përshkruhet në paragrafin 2, nënparagrafin e parë, mbetet i papërmbushur, ky detyrim mund të jetë objekt i një dispozite netimi.
	1
	34(6)
	6. Në rast se ndodh një situatë ekzekutimi, ndërkohë që detyrimi për transferimin e kolateralit ekuivalent, sipas pikës 2, mbetet i papërmbushur, ky detyrim mund t’i nënshtrohet dispozitës së netimit përfundimtar.

	5(6)
	Ky nen nuk zbatohet për pretendimet kreditore.
	1
	34(1)
	1. Marrësi i kolateralit ka të drejtë të ushtrojë të drejtën e përdorimit të kolateralit financiar, kur dhe në masën që kjo parashikohet shprehimisht në marrëveshjen e kolateralit financiar me vendosje pengu, dhe vetëm në rastet kur ai përbëhet nga cash ose instrumente financiare. 

	
	

	6



6(1)

	Neni 6
Njohja e marrëveshjeve të kolateralit financiar me transferim të titullit të pronësisë

1. Shtetet Anëtare sigurojnë që një marrëveshje e kolateralit financiar me transferim të titullit të pronësisë mund të prodhojë efektet e saj në përputhje me kushtet e saj.
	1
	35




35(1)
	Neni 35
Njohja e marrëveshjes së kolateralit financiar me transferim të titullit të pronësisë

1. Marrëveshja e kolateralit financiar me transferim të titullit të pronësisë është e vlefshme dhe prodhon efekte në përputhje me kushtet e saj. 

	6(2)
	2. Nëse ndodh një ngjarje ekzekutimi ndërkohë që një detyrim i marrësit të kolateralit për të transferuar kolateral ekuivalent sipas një marrëveshjeje të kolateralit financiar me transferim të titullit mbetet i papërmbushur, ky detyrim mund të jetë objekt i një dispozite netimi.
	1
	35(2)
	2. Në rast se ndodh një situatë ekzekutimi, ndërkohë që detyrimi i marrësit të kolateralit për transferim kolaterali ekuivalent, sipas marrëveshjes së kolateralit financiar me transferim të titullit të pronësisë, mbetet i papërmbushur, ky detyrim mund t’i nënshtrohet dispozitës së netimit përfundimtar.
	PPL
	

	7


7(!)
	Neni 7
Njohja e dispozitave të netimit 
1. Shtetet Anëtare sigurojnë që një dispozitë netimi mund të prodhojë efektet e saj në përputhje me kushtet e saj:
(a) pavarësisht fillimit ose vazhdimit të procedurave të likuidimit ose masave të riorganizimit ndaj ofruesit të kolateralit dhe/ose marrësit të kolateralit; dhe/ose
(b) pavarësisht çdo caktimi të pretenduar, sekuestrimi gjyqësor ose ndërhyrje tjetër, ose çdo pretendim mbi ose në lidhje me të drejtat e tilla.
	1
	37(1)
	Neni 37
Vlefshmëria dhe njohja e dispozitës së netimit përfundimtar

1. Dispozita e netimit përfundimtar prodhon efekt dhe është e zbatueshme në përputhje me kushtet e përcaktuara, pavarësisht: 
a) hapjes ose vazhdimit të procedurave të paaftësisë paguese kundrejt dhënësit të kolateralit dhe/ose marrësit të kolateralit; dhe/ose
b) çdo mase sigurimi, çdo forme sekuestroje, apo çdo urdhri, vendimi ose mase tjetër të ngjashme gjyqësore apo përmbarimore, në lidhje me të drejtat për kolateralin që është subjekt i kësaj dispozite.

	7(2)
	2. Shtetet Anëtare sigurojnë që funksionimi i një dispozite netimi nuk mund t’i nënshtrohet ndonjë prej kërkesave të përmendura në nenin 4(4), përveçse kur palët kanë rënë dakord ndryshe.
	1
	37(2)
	2. Zbatimi i dispozitës së netimit përfundimtar kryhet pa qenë e nevojshme përmbushja e kërkesave të nenit 33, pika 3, përveç rasteve kur palët kanë rënë dakord ndryshe.

	8





8(1)
	Neni 8
Dispozita të pazbatueshme të paaftësisë paguese
1. Shtetet Anëtare sigurojnë që një marrëveshje e kolateralit financiar, si dhe ofrimi i kolateralit financiar në kuadër të një marrëveshjeje të tillë, nuk mund të shpallen të pavlefshme ose të anuluara, apo të kthehen mbrapsht, vetëm mbi bazën se marrëveshja e kolateralit financiar është krijuar, ose kolaterali financiar është ofruar:
(a) në ditën e fillimit të procedurave të likuidimit ose masave të riorganizimit, por përpara vendimit ose urdhrit që përcakton fillimin e tyre; ose
(b) në një periudhë të përcaktuar paraprakisht para fillimit të këtyre procedurave ose masave, e përcaktuar në lidhje me fillimin e tyre ose me nxjerrjen e çdo vendimi apo urdhri, apo me marrjen e çdo veprimi tjetër ose ndodhjen e çdo ngjarjeje tjetër gjatë këtyre procedurave ose masave.
	1
	38(1)
	Neni 38
Efekti joprapaveprues mbi kolateralin financiar në rastet e paaftësisë paguese

1. Marrëveshja e kolateralit  financiar, si dhe dhënia e kolateralit financiar në kuadër të një marrëveshjeje të tillë, nuk mund të deklarohet e pavlefshme, ose nul ose të revokohet vetëm mbi bazën se ka një marrëveshje kolaterali financiar ose se kolaterali financiar është dhënë: 
a) a) në ditën e fillimit të procedurave të paaftësisë paguese, por përpara nxjerrjes së vendimit ose aktit që urdhëron fillimin e tyre; ose
b) b) brenda një periudhe të caktuar përpara fillimit të procedurave të paaftësisë paguese, duke iu referuar fillimit të tyre ose duke iu referuar nxjerrjes së ndonjë vendimi, akti ose ndodhjes së ndonjë veprimi apo ngjarjeje tjetër në kuadër të këtyre procedurave.

	8(2)
	2. Shtetet Anëtare sigurojnë që kur ka lindur një marrëveshje e kolateralit financiar ose një detyrim financiar përkatës, ose kolaterali financiar është ofruar në ditën e fillimit të procedurave të likuidimit ose masave të riorganizimit, por pas momentit të fillimit të tyre, ajo marrëveshje ose ai kolateral është ligjërisht i zbatueshëm dhe i detyrueshëm ndaj palëve të treta, nëse marrësi i kolateralit mund të provojë se nuk ishte në dijeni, dhe as nuk duhej të kishte qenë në dijeni, për fillimin e këtyre procedurave ose masave.
	1
	38(2)
	2. Marrëveshja e kolateralit financiar ose dhënia e kolateralit është e vlefshme, ligjërisht e zbatueshme dhe prodhon efekte ndaj palëve të treta kur që detyrimi financiar përkatës të ketë lindur, ose kolaterali financiar të jetë dhënë, në ditën e fillimit, por pas momentit të fillimit të procedurave të paaftësisë paguese, me kusht që marrësi i kolateralit të mund të provojë se nuk ishte në dijeni dhe as nuk duhej të ishte në dijeni për fillimin e këtyre procedurave.

	8(3)
	3. Kur një marrëveshje e kolateralit financiar përmban:
(a) një detyrim për të ofruar kolateral financiar ose kolateral financiar shtesë për të marrë parasysh ndryshimet në vlerën e kolateralit financiar ose në shumën e detyrimeve financiare përkatëse; ose
(b) një të drejtë për të tërhequr kolateralin financiar duke ofruar, përmes zëvendësimit ose shkëmbimit, kolateral financiar me vlerë thelbësisht të njëjtë,
Shtetet Anëtare sigurojnë që ofrimi i kolateralit financiar, i kolateralit financiar shtesë ose i kolateralit zëvendësues apo zëvendësues në kuadër të një detyrimi ose të drejte të tillë, nuk mund të trajtohet si i pavlefshëm, i anuluar ose i kthyeshëm vetëm mbi bazën se:
(i) ky ofrim është bërë në ditën e fillimit të procedurave të likuidimit ose masave të riorganizimit, por përpara vendimit ose urdhrit që përcakton fillimin e tyre, ose në një periudhë të përcaktuar paraprakisht para fillimit të këtyre procedurave ose masave, e përcaktuar në lidhje me fillimin e tyre, me nxjerrjen e çdo vendimi apo urdhri, apo me marrjen e çdo veprimi tjetër ose ndodhjen e çdo ngjarjeje tjetër gjatë këtyre procedurave ose masave; dhe/ose
(ii) detyrimet financiare përkatëse kanë lindur përpara datës së ofrimit të kolateralit financiar, të kolateralit financiar shtesë ose të kolateralit zëvendësues apo zëvendësuesit.
	1
	38(3)














36
	Neni 38

3. Ky nen zbatohet edhe në rastet e dhënies së kolateralit financiar shtesë, të kolateralit financiar zëvendësues dhe të kolateralit financiar të shkëmbyer sipas nenit 36, duke përfshirë edhe rastet kur detyrimet finaciare përkatëse kanë lindur përpara datës së ofrimit të kolateralit financiar, të kolateralit financiar shtesë ose të kolateralit zëvendësues.

Neni 36
[bookmark: _Toc234319600]Kolaterali financiar zëvendësues dhe kolaterali financiar shtesë

1. Marrëveshja e kolateralit financiar mund të parashikojë: 
a) detyrimin për të dhënë kolateral financiar për të reflektuar shumën e detyrimeve financiare përkatëse ose kolateral financiar shtesë për të reflektuar ndryshimet në vlerën e kolateralit financiar; ose
b) të drejtën për të tërhequr kolateral financiar, me kusht që të jepet, nëpërmjet zëvendësimit ose shkëmbimit, kolateral financiar me vlerë thelbësisht të njëjtë.
2. Dhënia e kolateralit financiar, e kolateralit financiar shtesë ose e kolateralit financiar zëvendësues sipas këtij neni nuk përbën një marrëveshjeje të re kolaterali financiar ndërmjet palëve.

	8(4)
	4. Pa rënë ndesh me paragrafët 1, 2 dhe 3, kjo Direktivë nuk prek rregullat e përgjithshme të legjislacionit kombëtar mbi paaftësinë paguese në lidhje me pavlefshmërinë e transaksioneve të kryera gjatë periudhës të përmendur në paragrafin 1(b) dhe në paragrafin 3(i).
	1
	38(4)
	4. Pa cenuar parashikimet e pikave të tjera të këtij neni, rregullat e përgjithshme që lidhen me mashtrimin, abuzimin ose simulimin sipas legjislacionit civil, të legjislacionit për falimentimin, si dhe atij penal, zbatohen në lidhje me anulimin ose kundërshtimin e transaksioneve të kryera gjatë periudhës së përcaktuar në pikën 1, shkronja “b”, si dhe për transaksionet e pikës 3 për periudhën e përcaktuar në pikën 1, shkronjat “a” dhe “b”. 

	9


9(1)

	Neni 9
Konflikti ligjor

1. Çdo pikëpyetje në lidhje me ndonjë nga çështjet e përcaktuara në paragrafin 2 që lind në lidhje me kolateralin në formë titujsh të regjistruara në llogari (book entry securities collateral) rregullohet nga ligji i vendit në të cilin mbahet llogaria përkatëse. Referenca ndaj ligjit të një vendi nënkupton ligjin e tij të brendshëm, duke mos marrë parasysh ndonjë rregull sipas të cilit, në vendosjen e çështjes përkatëse, duhet t’i referohet ligjit të një vendi tjetër.

	1
	41



41(1)





41(2)
	Neni 41
Ligji i zbatueshëm për titujt e dematerializuar

1. Të drejtat mbi titujt e dematerializuar evidentohen në llogarinë përkatëse që mbahet nga ose në emër të një ndërmjetësi.

2. Për titujt te dematerializuar zbatohet ligji i shtetit në të cilin mbahet llogaria përkatëse, i cili rregullon edhe çështjet e mëposhtme:

	9(2)
	2. Çështjet e përmendura në paragrafin 1 janë:
(a) natyra juridike dhe efektet pronësore të kolateralit në formë letrash me vlerë të regjistruara në llogari (book entry securities collateral);
(b) kërkesat për vlefshmërinë juridike të një marrëveshjeje të kolateralit financiar në lidhje me kolateralin në formë titujsh të regjistruara në llogari dhe ofrimin e këtij kolaterali sipas asaj marrëveshjeje, si dhe në përgjithësi përmbyllja e hapave të nevojshëm për ta bërë të vlefshme ndaj palëve të treta marrëveshjen dhe ofrimin e tij;
(c) nëse e drejta ose interesi i një personi mbi këtë kolateral në formë titujsh të regjistruara në llogari i nënshtrohet ose është i varur, nga një e drejte ose interes konkurrues, ose nëse ka ndodhur përfitimi në mirëbesim;
(d) hapat e nevojshëm për realizimin e kolateralit në formë titujsh të regjistruara në llogari pas ndodhjes së një ngjarjeje ekzekutimi.
	1
	41(2)
	2. Për titujt te dematerializuar zbatohet ligji i shtetit në të cilin mbahet llogaria përkatëse, i cili rregullon edhe çështjet e mëposhtme:
a) natyrën ligjore dhe efektet e pronësisë të titujve të dematerializuar;
b) kërkesat për lidhjen e marrëveshjes së kolateralit financiar që ka objekt këto tituj, dhënien e tyre si kolateral bazuar në këtë marrëveshje, dhe në përgjithësi përmbushjen e hapave të nevojshëm për ta bërë efektive marrëveshjen dhe dhënien e tyre ndaj palëve të treta;
c) përparësinë ndërmjet personave që pretendojnë të drejta mbi këto titujt të dematerializuar të dhënë si kolateral financiar, ose mbrojtjen e personave që fitojnë të drejta mbi to nëpërmjet blerjes në mirëbesim;
d) hapat e nevojshëm që kërkohen për realizimin e titujve të dematerializuar të dhënë si kolateral financiar, në rast se ndodh një situatë ekzekutimi.

	9a 





	Neni 9a
Direktiva 2008/48/KE, Direktiva 2014/59/BE dhe Rregullorja (BE) 2021/23

Kjo Direktivë nuk bie ndesh me Direktivën 2008/48/KE, Direktivën 2014/59/BE dhe Rregulloren (BE) 2021/23.
	1
	40



















32(9)
	Neni 40
Marrëdhënia me legjislacionin për rimëkëmbjen dhe ndërhyrjen e jashtëzakonshme

Ushtrimi i të drejtave që rrjedhin nga marrëveshjet e kolateralit financiar, përfshirë realizimin e kolateralit financiar, të drejtën e përdorimit dhe dispozitën e netimit përfundimtar, i nënshtrohet kufizimeve ose pezullimeve të përkohshme të parashikuara në legjislacionin për rimëkëmbjen dhe ndërhyrjen e jashtëzakonshme, pa cenuar vlefshmërinë, efektivitetin ose zbatueshmërinë e marrëveshjeve të kolateralit financiar.

Neni 32

9. Pa cenuar legjislacionin për mbrojtjen e konsumatorit dhe dispozitat civile për kushtet e pa drejta kontraktore, debitorët e pretendimeve kreditore mund të heqin dorë, me shkrim ose në një formë juridikisht të barasvlershme, nga: 

a)e drejta për kompensim kundrejt kreditorit të pretendimit kreditor, si dhe kundrejt çdo personi të cilit pretendimi kreditor i është transferuar, dhënë si kolateral ose përdorur si kolateral financiar;

b)të drejtat që rrjedhin nga rregullat e sekretit bankar, në masën që këto rregulla pengojnë ose kufizojnë dhënien e informacionit lidhur me pretendimin kreditor ose debitorin, për qëllime të përdorimit të pretendimit kreditor si kolateral financiar.

	10
	Neni 10
Raporti i Komisionit

Jo më vonë se 27 dhjetor 2006, Komisioni i paraqet Parlamentit Evropian dhe Këshillit një raport mbi zbatimin e kësaj Direktive, në veçanti mbi zbatimin e nenit 1(3), nenit 4(3) dhe nenit 5, të shoqëruar, kur është e përshtatshme, me propozime për rishikimin e saj.
	
	
	
	N/A
	Nuk transpozohet, pasi është dispozitë institucionale e BE-së që rregullon detyrimet e Komisionit Evropian për monitorimin dhe raportimin mbi zbatimin e Direktivës.


	11
	Neni 11
Zbatimi
Shtetet Anëtare miratojnë dhe vënë në fuqi ligjet, rregulloret dhe dispozitat administrative të nevojshme për të përmbushur këtë Direktivë jo më vonë se 27 dhjetor 2003. Ato njoftojnë menjëherë Komisionin për këtë.
Kur Shtetet Anëtare miratojnë këto dispozita, ato duhet të përmbajnë një referencë për këtë Direktivë ose të shoqërohen me një referencë të tillë në momentin e publikimit të tyre zyrtar. Shtetet Anëtare përcaktojnë mënyrën e bërjes së kësaj reference.
	
	
	
	N/A
	Nuk transpozohet. Dispozitë formale e BE-së mbi mënyrën e referimit të Direktivës në aktet kombëtare të transpozimit. Dispozitat nuk përmban norma materiale për t'u inkorporuar në legjislacionin shqiptar.


	12
	Neni 12
Hyrja në fuqi

Kjo Direktivë hyn në fuqi në ditën e publikimit të saj në Fletoren Zyrtare të Komuniteteve Evropiane.
	
	
	
	N/A
	Nuk transpozohet. Dispozitë formale që përcakton datën e hyrjes në fuqi të Direktivës dhe nuk përmban norma materiale për transpozim.




